
[bookmark: _GoBack]SPRÁVA KOMISIE RADE A EURÓPSKEMU PARLAMENTU 
o vykonávaní právomoci prijímať delegované akty udelenej Komisii podľa nariadenia (EÚ) č. 1257/2013 o recyklácii lodí 
 1. ÚVOD 
Nariadením Európskeho parlamentu a Rady (EÚ) č. 1257/2013 z 20. novembra 2013 o recyklácii lodí[footnoteRef:1] („nariadenie o recyklácii lodí“) sa stanovujú pravidlá s cieľom predchádzať nehodám, zraneniam a iným škodlivým účinkom na zdravie ľudí a životné prostredie spôsobeným recykláciou lodí, obmedzovať a minimalizovať ich a v uskutočniteľnej miere ich odstrániť. Na tento účel sa v nariadení o recyklácii lodí predovšetkým stanovuje povinnosť, aby lode mali na palube zoznam nebezpečných materiálov, a to k rôznym dátumom určeným v článku 32 nariadenia a v závislosti od stavu lode.  [1:  	Ú. v. EÚ L 330, 10.12.2013, s. 1 – 20. ] 

Nariadením o recyklácii lodí sa Komisia splnomocňuje prijímať delegované akty podľa článku 5 ods. 8 na účely „aktualizácie zoznamu položiek pre zoznam nebezpečných materiálov uvedený v prílohách I a II s cieľom zabezpečiť, aby zoznamy obsahovali aspoň látky uvedené v dodatkoch I a II k Hongkonskému dohovoru“. V článku 5 ods. 8 sa ďalej stanovuje, že „Komisia pre každú látku, ktorá sa má doplniť do prílohy I alebo II alebo sa z nich má vypustiť, prijme osobitný delegovaný akt.“ 
2. PRÁVNY ZÁKLAD 
Táto správa sa vyžaduje podľa článku 24 ods. 2 nariadenia o recyklácii lodí. Podľa tohto článku má Komisia právomoc prijímať delegované akty na obdobie piatich rokov od 30. decembra 2013. Komisia je tiež povinná vypracovať správu o delegovaných právomociach najneskôr deväť mesiacov pred uplynutím päťročného obdobia. V súlade s článkom 24 ods. 2 sa delegovanie právomoci bude automaticky predlžovať o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia. 
 
3. VYKONÁVANIE DELEGOVANEJ PRÁVOMOCI 
Prvá správa bola vydaná 22. marca 2018[footnoteRef:2]. Počas obdobia, na ktoré sa vzťahuje táto správa, Komisia nevyužila delegovanú právomoc uvedenú v článku 5 ods. 8. Dôvodom je, že Hongkonský dohovor, ktorého zmluvnou stranou je EÚ a ktorý sa nariadením o recyklácii lodí vykonáva v rámci právneho poriadku EÚ, ešte nenadobudol platnosť. Jeho obsah preto ešte nemožno preskúmať a rovnako nemožno do jeho dodatkov dopĺňať ďalšie látky. Keďže prílohy k nariadeniu o recyklácii lodí v súčasnosti obsahujú všetky látky uvedené v dodatkoch Hongkonského dohovoru, delegované akty nie sú potrebné.  [2:  	COM(2018) 145 final. ] 

